03/02/2017 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Resolución do 12 de xaneiro de 2017 pola que se concede a autorización administrativa previa de construcción e declaración de utilidade pública, en concreto, dunha instalación eléctrica en Sobrado dos Monxes (IN407A 2016/695-1)

Resolución do 12 de xaneiro de 2017, da Xefatura Territorial da Coruña, pola que se concede a autorización administrativa previa, de construción e declaración de utilidade pública, en concreto, dunha instalación de distribución eléctrica no concello de Sobrado dos Monxes (expediente IN407A 2016/695-1) Expediente: IN407A 2016/695-1 Promotor: Unión Fenosa Distribución, S. A. Instalación: LMT, CT, RBT Sante-Grixalba. Concello: Sobrado dos Monxes. FEITOS 1. O 3 de maio de 2016 o promotor solicitou a autorización administrativa previa, autorización administrativa de construción e a declaración de utilidade pública da instalación de distribución eléctrica indicada.2. Características técnicas: – Liña eléctrica de media tensión aérea a CT Sante, a 15 kV, cunha lonxitude de 0,554 km, coa orixe no apoio n.º 60-B-31-27 da LMT SDG709, condutor tipo LA-56 mm 2 e final no CT Sante (proxectado). – Centro de transformación intemperie Sante, cunha potencia de 100 kVA e unha relación de transformación de 15.000/400-230 V.3. O proxecto someteuse ó trámite de información pública mediante resolución publicada nos seguintes medios: – Resolución información pública: 14 de xuño de 2016. – DOG: 25 de agosto de 2016. – BOP: 8 de agosto de 2016. – Xornal “La Voz de Galicia”: 2 de setembro de 2016. – Taboleiro de anuncios do Concello: segundo certificado municipal do 12 de setembro de 2016. Ó mesmo tempo realizáronse notificacións individuais ós titulares que figuran na relación de bens e dereitos afectados.4. Durante o período no que se someteu ó trámite de información pública foron presentadas as seguintes alegacións: – Dolores Josefa Bencosme Serrajordi, mediante escrito do 24 de outubro de 2016, solicita que se lle informe a afección e que se modifique o trazado alegando, en síntese, que así se reduciría a afección ás súas parcelas. – Vicenta Josefa Romana Colloto De Azcoitia e outro, mediante escrito do 25 de agosto de 2016, solicitan información sobre o expediente. Destas alegacións déuselle traslado ó promotor que contestou: – Escrito de data 23 de novembro de 2016, no que se valoran as alegación presentadas por Dolores Josefa Bencosme Serrajordi no que en síntese manifesta o seguinte: – Puxéronse en contacto con el para explicar as afeccións e informar que as modificacións que afecten a terceiros deberán ter consentimento expreso dos seus propietarios. – Que non existen limitacións á constitución da servidume establecidas no artigo 58 da lei do Sector Eléctrico, como no artigo 161 do RD 1955/2000. – Escrito de data 16 de setembro de 2016, no que se informan sobre as instalacións segundo Vicenta Josefa Romana Colloto De Azcoitia e outro. Remítese a resposta aos alegantes.5. Solicitouse o preceptivo informe ás distintas administracións, organismos o, no seu caso, empresas de servizo público ou de servizos de interese xeral afectados. O promotor manifestou a súa conformidade cos condicionados establecidos.6. Os servizos técnicos da Xefatura Territorial emitiron informe favorable sobre a dita solicitude. CONSIDERACIÓNS LEGAIS E TÉCNICAS 1. Lexislación de aplicación: – Lei 39/2015, do 1 de outubro, do procedemento administrativo común das administracións públicas (BOE núm.236, do 02/10/2015). – Lei 40/2015, do 1 de outubro, de réxime xurídico do sector público (BOE núm.236, do 02/10/2015). – Lei 24/2013, do 26 de decembro, do sector eléctrico (BOE núm.310, do 27/12/2013). – Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica (BOE núm.310, do 27/12/2000). – Real decreto 223/2008, do 15 de febreiro, polo que se aproban o regulamento sobre condicións técnicas e garantías de seguridade en instalación eléctricas de alta tensión e as súas instrucións técnicas complementarias ITC-LAT 01 a 09 (BOE núm.68, do 19/03/2008). – Real decreto 337/2014, do 9 de maio, polo que se aproban o regulamento sobre condicións técnicas e garantías de seguridade en instalación eléctricas de alta tensión e as súas instrucións técnicas complementarias ITC-RAT 01 a 23 (BOE núm.139, do 09/06/2014). – Real decreto 842/2002, do 2 de agosto, polo que se aproba o regulamento electrotécnico para baixa tensión (BOE núm.224, do 18/09/2002). – Real decreto 2563/1982, do 24 de xullo, sobre traspaso de funcións e servizos da Administración do Estado á Comunidade Autónoma de Galicia en materia de industria, enerxía e minas (BOE núm.246, do 14/10/1982). – Decreto 36/2001, do 25 de xaneiro, polo que se establecen os órganos competentes para a resolución dos procedementos de autorización de instalación eléctricas que sexan competencia da Comunidade Autónoma de Galicia (DOG núm.34, do 16 de febreiro de 2001). – Decreto 146/2016, do 13 de novembro, polo que se establece a estrutura orgánica da Xunta de Galicia (DOG núm.217, do 14/11/2016). – Decreto 175/2015, do 3 de decembro, polo que se establece a estrutura orgánica da Consellería de Economía, Emprego e Industria (DOG núm.232 do 04/12/2015). – Lei do 16 de decembro de 1954, sobre expropiación forzosa (BOE núm.351, do 17/12/1954). – Decreto do 26 de abril de 1957, polo que se aproba o regulamento da Lei de expropiación forzosa (BOE núm.160, do 20 de xuño de 1957). 2. Na visita de campo realizada para examinar o emprazamento das instalación, non se apreciou, nas fincas sometidas a expropiación, ningunha das limitacións á constitución da servidume indicadas no artigo 58 a) da Lei 24/2013, do 26 de decembro, do sector eléctrico.3. En relación coas alegacións formuladas e coas manifestacións do promotor, cómpre sinalar: – Non procede atender a solicitude de modificación do trazado realizada por Dolores Josefa Bencosme Serrajordi por non presentar unha alternativa concreta xustificando a existencia das limitacións á constitución da servidume indicadas no artigo 161 do RD 1955/2000 de 1 de decembro. – No tocante á alegación realizada por Vicenta Josefa Romana Colloto De Azcoitia e outro considérase suficiente a resposta presentada por Unión Fenosa Distribución.4. No expediente consta un informe favorable dos servizos técnicos desta Xefatura Territorial. De acordo con todo o indicado, RESOLVO: 1. Conceder a autorización administrativa previa, a autorización administrativa de construcción e a declaración de utilidade pública, en concreto, da instalación de distribución eléctrica indicada.2. A instalación executarase no prazo dun ano, contado a partir da data de ocupación dos terreos. A declaración de utilidade pública leva implícita a necesidade de ocupación dos bens e de adquisición dos dereitos afectados, e implicará a urxente ocupación para os efectos do artigo 52 da Lei de Expropiación forzosa.3. Para a posta en funcionamento da instalación autorizada, deberá presentar ante esta Xefatura Territorial unha solicitude que se acompañará da seguinte documentación: – As declaracións de conformidade relativas ó material ou equipo e as certificacións ou homologacións, se procede. – Un certificado do director da montaxe no que se garantirá o cumprimento das especificacións do proxecto e prescricións complementarias, se as houbese, así como das regulamentacións e normas oportunas para a montaxe da instalación e posta a punto.4. Esta autorización outórgase sen prexuízo de outras que fosen de aplicación segundo a lexislación vixente, en especial a relativa á ordenación do territorio e o medio ambiente. Contra esta resolución, que non é definitiva en vía administrativa, poderá interporse recurso de alzada ante o conselleiro de Economía, Emprego e Industria, no prazo dun mes, contado a partir do día seguinte ó da notificación ou publicación nos termos establecidos na Lei 39/2015, do 1 de outubro, do procedemento administrativo común das administracións públicas (BOE núm.236, do 02/10/2015), sen prexuízo de que os interesados poidan interpor calquera outro recurso que se considere pertinente. A Coruña, 12 de xaneiro de 2017. Isidoro Martínez Arca Xefe territorial da Coruña